b'\n_START_ARTICLE_\n\xc5\xbdivljenje moje \xe2\x80\x93 mojega dela sad\n_START_SECTION_\nVsebina\n_START_PARAGRAPH_\nPesni\xc5\xa1ka zbirka je razdeljena na deset poglavij: \xc5\xbeivljenje moje \xe2\x80\x93 mojega dela sad, svet teme, krutost sveta, hodimo po isti poti, \xc4\x8dustva, pogre\xc5\xa1am te, posve\xc4\x8dene vam, za trto in dom, prazni\xc4\x8dni dan in pot do srca.\n_START_SECTION_\nLiki\n_START_PARAGRAPH_\nGlavni lik je avtorica pesmi, ki vanje vna\xc5\xa1a svoje notranje do\xc5\xbeivljanje sebe in sveta ter poudarja vrednote, ki so zanjo in za svet okoli nje klju\xc4\x8dnega pomena, saj predstavljajo smernice ravnanja v medosebnih odnosih. V spo\xc5\xa1tovanju le teh vidi lep\xc5\xa1o prihodnost vseh ljudi. Stranski liki, o\xc4\x8de, mati, mo\xc5\xbe in sin, se nana\xc5\xa1ajo predvsem na dru\xc5\xbeinske vrednote, ki jih poudarja skozi vso zbirko pesmi.\n_START_SECTION_\nAnaliza pesni\xc5\xa1ke zbirke\n_START_PARAGRAPH_\nPesmi so liri\xc4\x8dne, saj so izrazito \xc4\x8dustveno obarvane. Izvirajo iz avtori\xc4\x8dinega notranjega do\xc5\xbeivljanja sveta. Preproste so v besedi in slogu in realisti\xc4\x8dno prepletene v odnosu do \xc5\xbeivljenja, kakor ga je sama ob\xc4\x8dutila. V pesmi vna\xc5\xa1a vrednote, med katere pri\xc5\xa1teva dru\xc5\xbeino, prijateljstvo, pristne odnose med ljudmi ter pomen doma\xc4\x8dega kraja in korenin posameznika._NEWLINE_Vsebina pesmi daje slutiti ob\xc4\x8dutljivo du\xc5\xa1o, ki pa kljub razo\xc4\x8daranjem najde pravo mero optimizma in pogosto humorno zaklju\xc4\x8di misel ter se razdaja za ljudi. Pomembno je dobro, ki nadomesti temo, strah, te\xc5\xbeave, \xc4\x8de \xc4\x8dlovek verjame v prijaznost, iskrenost, pomo\xc4\x8d so\xc4\x8dloveka.'